Anna Mar

Anna Jakovlevna Brovar, ezkondu ondorengo abizenez Lenxina (; San Petersburgo, 1887ko otsailaren 19agreg./otsailaren 7ajul. – Mosku, 1917ko apirilaren 1agreg./martxoaren 19ajul.), Anna Mar () eta Printsessa Grioza (, ) izengoitiz ezaguna, errusiar idazle, gidoilari eta kazetaria izan zen.

 Bizitza 
Jakov Brovar margolariaren alaba, San Petersburgon jaio zen eta 1902an Kharkivera joan zen bizitzera, non irakasle partikular eta bulegoko langile gisa aritu zen. 16 urterekin ezkondu eta handik gutxira dibortziatu zen.

Lehen ipuinak 1904an argitaratu zituen Juzhny krai egunkarian, non foilletoiei eskainitako atala editatzen zuen. Orduan budismoarekiko interesa piztu zitzaion, batez ere poesia budistarekiko, eta Anna Mar izengoitia hartu zuen, Budaren aurkari eta tentatzaile nagusia den Mara jainko gaiztoaren omenez.

1910ean, San Petersburgora itzuli zen, eta han pobrezian bizi izan zen. 1912tik aurrera, Moskura joan zen bizitzera. Bere lan berriak han argitaratu ziren: Nevozmozhnoie (1911) eta Idustxie mimo (1913) eleberri laburrak, Tebe Jedinomu sogrexila (1914) eleberri luzea eta beste batzuk.

1914an, Aleksandr Khanzhonkovek bere enpresarako gidoiak idaztera gonbidatu zuen, eta Errusiako zinema goiztiarreko gidoilari emankorrenetako bat bihurtu zen. 1914 eta 1918 artean, 13 film egin ziren bere gidoietatik.

1914tik 1917ra, Printsessa Grioza izengoitipean, Zhurnal dlia zhenstxin aldizkariko Elkarrizketa Intimoak atala editatu zuen. Irakurleekin izan zituen elkarrizketak gaiak eta motiboak eman zizkion bere gidoietarako. 1916an, Zhenstxina na kreste eleberria argitaratu zuen, eta liburu hau lesbianismoari buruzko lehen idazlanetako bat bihurtu zen errusierazko literaturan, Lidia Zinovieva-Annibalen Tridtsad tri uroda (1906) eleberri laburrarekin batera.

Bere buruaz beste egin zuen, potasio zianuroa edanez (beste bertsio baten arabera, bere buruari tiro egin zion). Vvedenskoie hilerrian dago hobiratuta.

 Lanak 

 Liburuak 

 Gidoiak 

 Erreferentziak 

 Kanpo estekak 

Kategoria:Sanpetersburgotarrak
Kategoria:Errusiako eleberrigileak
Kategoria:Emakume eleberrigileak
Kategoria:Errusiako ipuingileak
Kategoria:Emakume ipuingileak
Kategoria:Errusiako poetak
Kategoria:Emakume poetak
Kategoria:XX. mendeko emakume idazleak
Kategoria:Errusierazko idazleak
Kategoria:Errusiako zinema gidoilariak
Kategoria:Emakume zinema-gidoilariak
Kategoria:Errusiako kazetariak
Kategoria:Emakume kazetariak
Kategoria:XX. mendeko kazetariak
Kategoria:Izengoitiak
Kategoria:Moskun hildakoak
Kategoria:Idazle suizidak
Kategoria:Emakume suizidak